**Rondel de Patria Cerească**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de patria cerească

Mi-e dor de Ţara cea de sus

Mi-e dor de Patria Cerească,

De lumea ei cea îngerească

Şi unde-i Domn Hristos Isus...

Când a plecat, aşa le-a spus

La ucenici, să-i întărească...

Mi-e dor de Ţara cea de sus

Mi-e dor de Patria Cerească!

A fost la noi, dar iar S-a dus

Ca locuri să le pregătească

Şi-ai Săi copii să le primească,

La revenire, cum le-a spus,

Mi-e dor de Ţara cea de sus

Mi-e dor de Patria cerească!

Flavius Laurian Duverna

12 noiembrie 2019